# Bedo ater me cako gang kwan

Cako gang kwan obedo aloka loka madit bot lotini ki lugang. Ngiyo ki dano ma nyen, kabedo ma nyen ki timo jemu ma pwodi bong ki inge ye kelo yom cwiny  ento bedo bene tek. Tye jemu ma pol ma iromo timo ne me konyo latin peri wek ocak gang kwan maber.

## Cako gang kwan iyo maber obedo gin ango?

Longnodo kitiye dok lupwonye me acel i kwo pa latin gi. Jemi ma itimo gangki latini konyo gin me nongo ngec man, me dongo, yubu gin me cako gang kwan. Yoo maber ma konyo latin peri iyo me geno ngec ka me dongo obedo **Tuku**.

Cako gang kwan iyo maber konyo latin peri iyo me nongo ngec maber kelo bene yom cwiny bot latin peri. Ka latin cwinye yom i gang kwan, mar ki mit me geno ngec bene mede. Gang kwan pa latin peri ki bi tiyo matek wek latin peri onong pwony maber. Iromo konyo latin peri ki timo jemu ma konyo gin wek ki bed maber, ki winy maber ka ki nong twero me timo jemu.

## Tuku ki pwony gang

Tuku obedo yo maber ma konyo latin peri ingeyo gnec. Tuku miyo gnec ki ryeko ma dok iyo me dongo me nyiang numba, me kwano numba, keto numba kacel, guro numba ka pimo numba. Tuku konyo latin peri iyo me niang kit ma lobo tye kwede ka konyo latin peri iyo ryeko me yibo jemu. Ka latin per tuku, ki nongo bene pwony iyo ma dok i kom, leb ka me kwano coc . Man gin ma iromo timo ne gang ma konyo latin peri:

* **Gin mo keken ma litin peri timo gang ma dok ikom tuku:** Lotini pwonyo jemu iyo mo keken ma dok ikom tuku ma calo tedo, konyo in ki tedo, lwoko jemu, lwoko bongo, keto toy ka ma toy obed ye, kwoko ature, ka kwoko le. Iromo konyo latin peri ki la peny ma kit man, peny latin peri ni ‘*Kobaya adi ma imito ?* ’ onyo ‘*Iromo yenyo ka ma sokti peri acel tye ye?*’
* **Tuku:** Tuku card ma lolwongo ni UNO, tuku kwanyo card, tuku ma lolwongi ni aneno, ka tuku kane konyo latin peri ingeyo ngec, ka pwonyo latin peri iyo me loce ka ki tye ka tuku ki lutino wad gi.
* **Yibo toy ma tye dok block:** Yibo toy ma tye dok block ma lolwongo ni LEGO, yat onyo waraga ma tye dok box miyo dongo bot latin peri iyo ma dok ikom me yibo jemu.
* **Doro cal ki doro jemu**: Doro cal medo ryeko i ngec ma dok ikom yibo jemu ka me nongo ryeko iyibo lok.
* **Tuku lojo bongo**: tuku me lojo bongo ma con ka tuku me poro dano , konyo latin peri iyo me bedo ki gnec me yibo jemu ka me dongo ikom ryeko me leb.
* **Wero wer, ododo ka myel:** kwano book, tito ododo, winyo wer ki myel, ka ‘yenyo gin maber’ ma lolwongo ni dwar onyo jemu ma tye i poto konyo me dongo latin peri iyo me geno ryeko.
* **Tuku woko:** cito ki wot, ito yat onyo kidi, ringo ki lela , cito ituko ka ma lac, Yibo toy, bolo odilo ka gamo odilo, goyo odilo ki odo ma dit, kwinyo piny onyo kwinyo ka ma codo tye iye– Jemu eri weng konyo latin peri iyo me ngec ka me dongo.
* **Yenyo lok ada ka penyo peny:**  Ka latin peri tye ka tuku, peny latin peri kit man*'iromo nyuto bota…?*', *'Itamo gno matime ka …?*'*, 'Iromo gamo la peny eri nining...?'*
* **Jemu me ngiyo:** Timo jemu ica ma oyibo ma ilubu ki cawa jwi, konyo latin peri iyo me nyiango gno ma mito atima ka cawa ne obino, ka konyo latin peri iyo me kweyo cwinye. Ngiyo latin peri i timo jemu, konyo latin peri me bedo i gang kwan maber. Pire tek ka inwayo jemu ma latin peri mito otim ka pwod bong ociti ka nino, labol ne kit man: cam, ruko bongo me nino, jwao lak, kwano book ka cito ka nino

## Wek gang kwan obed ka ma latin peri ngiyo ye

Bedo ‘ater i gang kwan’ pe obedo dok ryeko, ento obedo dok nyiango kit ma gang kwan bedo kede ka me bedo ki tam maber iyo ma dok ikom cako gang kwan. Man gin ma iromo timo ne me konyo latin peri:

* Ket komi i program ma jo me nacari onyo jo me gang kwan miyo.
* Caki nyuto kit me cito i gang kwan ka me dwoko ki gang kwan bot latin peri.
* Wek latin peri otuk ki lotini wad ki ma ki cito i gang kwan acel.
* Kony latin peri wek obed ma romo timo jemu en kene ki pwonyo ne iyo ma lube i kit me ruko bongo, me cito i coron, lwoko cinge, dunyo mo, me yibo kisa pere me gang kwan, ka me tingo kisa pere i gang kwan.
* Loki iyo ma lube me cako gang kwan. Mi yom cwiny bot latin peri wek cwinye obed ma yom icako gang gwan, lok bot latin peri wek ki waci tam ma ki tye kwede ma lube ikom gang kwan.
* Kwan book onyo waci ododo ma lube iyo me cako gang kwan.
* Lok iyo me gang kwan ka pwony latin peri i gno ma time ka gang kwan otum.
* Bedi ater me tero ka me kelo latin peri ki igang kwan ki neno cawa ma gang kwan cake, ka cawa ma gang kwan tum, nongo ka ma lo tero lotino ki odiko, ka ka ma lo tingo lotino ka gang kwan otum.
* Caki tiyo ki nying lapwony pa latin peri ka iromo.

## Ngo ma nacari pa latin peri timo me konyo latin peri

Nacari konyo latin peri iyo me yibe me cako gang kwan. i nacari, lotino dongo ingec iyo me tuku, tuku ki lotino ma kene ka me nongo lorem.

Lapwony me nacari pa latin peri konyo latin peri me kobe ki nacari me cito i gang kwan madit ki coyo waraga ma lolwongo ni  **Kobe i ngec ka dongo (Waraga me Kobe)**. Waraga me kobe man lo bi miyo bot jo me gang kwan pa latin peri. Waraga man nyuto kit ma latin peri tye kwede iyo ma lube ki, twero, kero, gin ma latin peri maro ka yo ma latin peri nongo ngec. Lo bi waco boti lok ma dok i kom me pongo waraga me kobe pa latin peri, latin peri romo nywako tam onyo waco ngo ma tye i cwinye.

Ka imito nyiango jemu ma kene ma dok i kom lok me waraga me kobe man, ber ga icito i Departments’ website (Nen piny).

## Ka imito niango mukeno

* [Ngo ma mito atima me cako gang kwan (education.vic.gov.au)](https://www.education.vic.gov.au/parents/going-to-school/Pages/tips-starting-school.aspx)
* [Kobe ki nacari me cito i gang kwan madit (education.vic.gov.au)](https://www.education.vic.gov.au/parents/learning/Pages/moving-to-school.aspx)
* [Kit me yero gang kwan, ka kit me coyo latin peri i gang kwan (education.vic.gov.au)](https://www.education.vic.gov.au/parents/going-to-school/Pages/choose-enrol-school.aspx)
* [Cako gang kwan: Yibo latin peri | Raising Children Network](https://raisingchildren.net.au/school-age/school-learning/school-choosing-starting-moving/starting-school)
* [Cako gang kwan iyo maber - Better Health Channel](https://www.betterhealth.vic.gov.au/campaigns/a-healthy-start-to-school)
* [Jemu me kobe i gang kwan pa jo ot (education.vic.gov.au)](https://www.education.vic.gov.au/childhood/professionals/learning/Pages/family.aspx#link87)